Keith Rowley

**Keith Christopher Rowley** (født 1949) er en politiker og geolog som var statsminister i Trinidad og Tobago fra 9. september 2015 til 17. mars 2025. Han har vært leder for sentrum-venstrepartiet People's National Movement (PNM) siden mai 2010 og var opposisjonsleder fra 2010 til 2015. and was Leader of the Opposition from 2010 to 2015. Han har også vært folkevalgt til Representantenes Hus fra provinsen Diego Martin West siden 1991. Av yrke er han vulkanolog og har doktorgrad i geologi med spesialisering innen geokjemi.

## Biografi
Rowley var født 24. oktober 1949 i Mason Hall, Tobago og vokste opp hos sine besteforeldre som var velstående bønder. Han var elev ved Bishop's High School i Tobago og tok eksamen ved University of the West Indies, campus Mona, Jamaica, hvor han studerte geologi. Han fortsatte geologistudiet ved samme universitet, campus St. Augustine med spesialisering innen geokjemi. Som forsker ved universitetet ble han etter hvert leder for The UWI Seismic Research Centre. Han har også vært daglig leder i det statseide selskapet National Quarries Company Limited.

## Politisk karriere
Rowley entret politikken i 1981 da han stilte til valg i Tobago West, men han ble den gang ikke valgt. Han ble valgt til parlamentet i 1986. Senere ble han landbruksminister, minister for land- og havressurser, plan- og utviklingsminister og boligminister i forskjellige regjeringer inntil han ble avsatt av daværende statsminister Patrick Manning.

### Opposisjonsleder
Etter at People's National Movement (PNM) tapte valget i 2010 ble Rowley leder for opposisjonen i parlamentet fra 1. juni 2010. Fra 27. mai 2010 var han også leder for PNM.

### Statsminister
I 2015 ledet Rowley partiet til seier da de vant 23 av 41 seter i Representantenes Hus og de kunne danne regjering. 9. september 2015 ble Rowley utnevnt til statsminister av president Anthony Carmona. Han ble dermed øystatens syvende statsminister og den andre som var født på Tobago. Han ledet også partiet til seier ved valget i 2020 og kunne dermed gå på en ny periode som statsminister og ble utnevnt av president Paula-Mae Weekes.

Under hans styre løsnet landets kystvakt skudd mot en båt med migranter fra Venezuela for å stoppe dem. Skuddene drepte en ni måneder gammel baby og skadet hans mor. Kystvakten hevdet at de skjøt i selvforsvar. Rowley kalte aksjonen «lovlig og passende», men politiet og kystvakten åpnet granskning av hendelsen.

I en uttalelse fra PNM i august 2024 varslet Rowley at de ønsket å lovfeste at *Caribbean Court of Justice* skulle være landets høyeste ankedomstol istedet for *Judicial Committee of the Privy Council*. De sa også at regjeringen ønsket å endre landets riksvåpen slik at skipene til Christofer Columbus ble fjernet og erstattet av landets nasjonalinstrument, ståltrommen. Rowley forklarte det med at det skal være et signat om de ønsker å fjerne restene av kolonialismen.

### Avgang
I desember 2022 gikk Keith Rowley av som leder for partiet People's National Movement og Stuart Young ble valgt til ny leder.

3. januar 2025 annonserte Rowley at han aktet å trekke seg som statsminister før valget senere i 2025, og den 26. februar fastsatte han sin sluttdato til 16. mars. Den 6. januar 2025 ble Stuart Young valgt til å etterfølge Rowley som statsminister fra 17. mars 2025.

## Familie
Rawley er gift med advokaten Sharon Rowley og paret har tre barn. 

## Referanser